stanford-oval/wikipedia huggingface dataset:
אהרון קסטרו
ביוגרפיה

אהרון קסטרו נולד בסלוניקי שביוון, בן לאלברטו ואנינה קסטרו. בשנת 1933 עלה עם הוריו לארץ ישראל.
האם, אנינה, בוגרת בית ספר לאופנה ביוון, הקימה עם הגעתם לארץ "סלון לשמלות" בדירתם ברחוב הרצל בתל אביב. ב-1950 פתח עם אביו חנות צעצועים בשם "נינה" בפינת הרחובות אלנבי ורמב"ם בתל אביב, ובהמשך מכרו בחנות בגדים שתפרה האם. שנות ה-50 החליף את שם החנות ל"קסטרו מודל". בשנת 1965 הצטרפה לעסק לינה קסטרו, אשתו של אהרון. בתחילת שנות ה-80 נקלעה החנות לקשיים כלכליים. לעסק הצטרף גבי רוטר, חתנו של אהרון קסטרו. עם התייצבות העסק, נפתחה ב-1985 חנות נוספת ברחוב דיזנגוף. בעקבות הצלחת החנות נפתחו חנויות נוספות בישראל, בעיקר באזור תל אביב, ובהמשך ברחבי הארץ. בשנת 1992 הפכה "קסטרו מודל" לחברה ציבורית, שניירות הערך שלה נסחרים בבורסה לניירות ערך בתל אביב. בשנת 1997 עבר קו הייצור למזרח הרחוק (עד אז יוצרו הדגמים בישראל), כדי להוזיל את עלויות הייצור ולהתחרות ברשתות האופנה העולמיות שחדרו לשוק הישראלי.
ביולי 2011 התפטר קסטרו מתפקידו כיו"ר "קסטרו מודל" והמשיך לשמש כחבר דירקטוריון. שנה לאחר מכן פרש מהדירקטוריון.
אהרון קסטרו נישא ללינה ונולדו להם שתי בנות ובן. הבת אתי רוטר היא מנכ"ל משותף בקסטרו מודל, יחד עם בעלה, גבי רוטר.
אבוי למנוצחים

אֲבוֹי לַמְּנֻצָּחִים (בלטינית: Vae victis) הוא ניב לטיני, שמשמעו כי המפסיד בקרב נתון לגמרי לחסדיו של המנצח, ואל לו לצפות למידת רחמים מצדו.
בשנת 390 לפנה"ס תקף צבא גאלי בהנהגתו של המצביא ברנוס (Brennus) את רומא והצליח להשתלט על כל העיר ולשרוף אותה, פרט לגבעת הקפיטולין. צבאו של ברנוס כיתר את הגבעה והטיל מצור על הנמצאים בה. משאזל מזונם הסכימו שוכני הגבעה לשלם כופר נפש. ברנוס דרש 1,000 ליברות זהב (329 ק"ג).
טיטוס ליוויוס מספר (ספר 5 סעיפים 34–49) כי בעת ביצוע התשלום התברר לרומאים שהגאלים משתמשים במשקולות מזויפות. הרומאים פנו לברנוס שיכבד את ההסכם ויושיעם, אולם הוא השליך את חרבו על כף המאזניים שבה היו המשקולות וקבע: Vae victis – "אבוי למנוצחים". לרומאים לא נותרה ברירה אלא להביא עוד זהב על מנת לקנות את חייהם. המעשה מתואר גם על ידי פלוטרכוס (חיי אישים, קאמילוס, 28).
לפי המסורת הרומית, הדיקטטור מרקוס פוריוס קאמילוס יצא אחרי הגאלים הנסוגים מרומא והחזיר את הזהב שניתן להם כשוחד בתמורה לנסיגתם.
לפני תקיפת הצבא הגאלי, רומא הגיעה לנקודת שיא, לאחר שכבשה את העיר האטרוסקית ויי. מאוחר יותר, הדיקטטור קאמילוס, שהתפרסם כתוצאה ממסע המלחמה הזה, הפך לשנוא ביותר ברחבי רומא, לאחר שאסר על הפלבים לאכלס את העיר החדשה, וציווה על הצבא לתת חלק משלל המלחמה שלהם לאלים.
קאמילוס הואשם בניהול שגוי של פרסי המלחמה, ולפי חלק מהמקורות גם בגנבת כסף לעצמו, וגורש מהעיר, למרות שלפי מקורות מסוימים הוא ברח כדי להימנע מתפיסתו. לפי האגדה, הוא עצר בשערי העיר, והתפלל לאלים שיענישו את הרומאים כפויי הטובה.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
Suckless.org

| --- | --- |

 מייסדים:  אנסלם ר. גרבה 
 תקופת הפעילות:  2002–הווה (כ־22 שנים) 
 suckless.org
 
suckless.org היא קהילה של מתכנתים העובדים על מיזמי תוכנה חופשית עם דגש על מינימליזם, בהירות וחסכנות בתכולות מיותרות. עקרון מנחה עיקרי במיזמי הקבוצה הוא פילוסופיית יוניקס, לפיה "כל כלי צריך לעשות דבר אחד, ולעשות אותו טוב".
היסטוריה

קהילת suckless הוקמה על ידי אנסלם ר' גרבה מגרמניה בשנת 2002 עקב התנגדותו לזרם המקובל בתעשיית התוכנה באותם הימים לפתח תוכנות מורכבות, איטיות ובעלות תכולות מרובות. לפי הפילוסופיה של suckless, איכות תוכנה אינה צריכה להימדד במספר שורות הקוד המרכיבות אותה. מוצרים של suckless תואמים את הפילוסופיה של KISS.
פרויקטים בולטים

dwm - מנהל חלונות
dmenu - מחולל תפריטים מבוסס מקלדת
ii - לקוח IRC
sbase - אוסף כלי Unix בסיסיים
surf - דפדפן אינטרנט
wmii - מנהל חלונות
st - אמולטור מסוף
ראו גם

תוכנית 9 ממעבדות בל
הערות שוליים

↑  software that sucks less | suckless.org software that sucks less, suckless.org
אומייזאורוס

| אומייזאורוס |
| --- | --- |
 שלד של אומייזאורוס  השוואה לאדם של אומייזאורוס
תקופה
יורה עליון 161–146 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי לטאה
אינפרא־סדרה:: זאורופודה
משפחה:: ממנצ'יזאוריים
סוג:: אומייזאורוס
מינים
 O. junghsiensis יאנג, 1939, המין הראשון שנתגלה  O. changshouensis יאנג, 1958  O. fuxiensis  דונְג גְ'ה-מִינְג, ג'וֹאוּ וגָ'אנְג, 1983  O. tianfuensis הה, לי, גאו וצאי, 1984  O. luoquanensis הה, לי וצאי, 1988  O. maoianus טאנג, ג'ין קנג וג'אנג, 2001 
שם מדעי
 Omeisaurus ‏ג'ונגג'יין, 1939

אומייזאורוס (שם מדעי: Omeisaurus; מילולית, "לטאת אומיי") היא סוג של דינוזאור זאורופוד מתקופת יורה עליון שתחום התפוצה שלו היה באזור סין של ימינו. מקור שמו בהר אומיי, שם התגלו עצמותיו לראשונה.
מאפיינים

כזאורופודים אחרים היה האומייזאורוס הרביוור גדול. אורכו נע בין 10 ל-15.2 מטרים, גובהו ארבעה מטרים ומשקלו ארבעה טון. כמו דינוזאורים אחרים בתת-הסוג שלו הוא ניחן בגוף גדול ובצוואר ארוך. אך שלא כמו זאורופודים רבים היו נחיריו ממוקמים קרוב לקצה אפו. גבו היה גבוה יותר בירכיים מאשר בכתפיים.
לא זו בלבד שאומייזאורוס ניחן בצוואר ארוך, אלא שהיו לו גם יותר חוליות צוואריות מאשר לזאורופד ממוצע (17). החוליות בעצמן היו ארוכות וגדולות יותר. עדרים גדולים של אומייזאורים רעו במישורים של תקופת היורה העליונה לצדם של סטגוזאוריים מתקופת היורה העליונה כדוגמת הטואוג'יאנגוזאורוס. ככל הנראה היה האומייזאורוס הזאורופוד הנפוץ ביותר בסין של תקופת היורה העליונה.
אומייזאורוס תואר לראשונה ב-1939. הוא קרוי על שם ההר הקדוש לבודהיזם, הר אומיי, מקום בו נתגלו לראשונה מאובנים של אומייזאורוס. מרבית השלדים של אומייזאור נתגלו בשנות ה-70 וה-80 של המאה ה-20 בתקופת "הבהלה הגדולה לדינוזאורים בסין". עד כה סווגו שישה מינים של אומייזאור: O. junghsiensis, O. changshouensis, O. fuxiensis, O. tianfuensis, O. luoquanensis ו-O. maoianus. שמות כל המינים, למעט האחרון, נקבעו על פי המקום בו נתגלו. O. fuxiensis היה המין הקטן ביותר ואורכו כ-10.5 מטרים. ל-O. tianfuensis היה הצוואר הארוך ביותר מבין המינים, כ-9 מטרים, שני באורכו בין כל סוגי הדינוזאורים לממנצ'יזאורוס. מאובן של זנב בצורת אלה, שנתגלה באותו אתר שבו נתגלו מאובנים של אומייזאור, ונחשב בתחילה כשייך לסוג זה, מסווג כיום כשייך לפרט גדול של שונוזאורוס.
ניתן לראות שלדים משוחזרים של אומייזאורוס בתצוגה במוזיאון הדינוזאורים של דְזְה-גונְג בדְזְה-גונְג שבמחוז סצ'ואן ובמוזיאון בֵּייפֵּי, סמוך לצ'ונגצ'ינג, שניהם בסין.
Omeisaurus tianfuensis בתצוגה בהונג קונג
X My Heart

"X My Heart" (בעברית: "נשבעת") הוא שיר שבוצע על ידי הזמרת האזרית, אייסל, נכתב על ידי סנדרה ביגורמן והופק על ידי דימיטריס קונטופולוס וטים בראן. השיר יצא כהורדה דיגיטלית ב-17 במרץ 2018 על ידי "k2id הפקות".
באירוויזיון

בנובמבר 2017, אייסל נבחרה באופן פנימי לייצג את אזרבייג'ן באירוויזיון 2018 על ידי תאגיד השידור האזרי ITV. שמו של השיר הוכרז ב-3 במרץ 2018 וב-4 במרץ, למחרת, השיר נחשף. ב-8 במאי 2018, השיר התמודד בחצי הגמר הראשון של תחרות האירוויזיון, כשיר הראשון בסדר ההופעות של חצי הגמר. השיר זכה במקום ה-11 עם 94 נקודות, וכתוצאה מכך, לא העפיל לגמר. זאת הייתה הפעם הראשונה שאזרבייג'ן לא צלחה את חצי הגמר.
היסטוריית יציאות

| מקום | תאריך יציאה | פורמט | חברת תקליטים |
| --- | --- | --- | --- |
| עולם | 4 במרץ 2018 | הורדה דיגיטלית | k2id הפקות |
הערות שוליים

↑  LYRICS
↑  AISEL to represent Azerbaijan at Eurovision 2018!, ESCXTRA.com, ‏2017-11-08 (באנגלית)
↑  Azerbaijan: Aisel to sing "X My Heart" at Eurovision, ESCXTRA.com, ‏2018-03-03 (באנגלית)
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
אבן ראשה

הלבנה העליונה בקשת (צבועה בירוק) היא "האבן הראשה"
אבן ראשה בולטת ומעוטרת, תמונת חלון בבניין ירושלמי
אבן הָרֹאשָׁה היא החוליה העליונה בקשת הבנויה באופן מסורתי.
מקור

הביטוי העברי "אבן ראשה" נזכר במקרא בספר זכריה: "מִי אַתָּה הַר הַגָּדוֹל לִפְנֵי זְרֻבָּבֶל לְמִישֹׁר וְהוֹצִיא אֶת הָאֶבֶן הָרֹאשָׁה תְּשֻׁאוֹת חֵן חֵן לָהּ".
מהות

כאשר בונים קשת מלבנים על פיגומים, האבן הראשה היא הלבנה המונחת אחרונה ונועלת את הקשת. בלעדיה הקשת לא תישאר יציבה.
כאשר אבן ראשה נועלת קשת, צורתה מנסרה טרפזית, בדומה לשאר הלבנים המרכיבות את הקשת, אולם צורתה הבסיסית (ללא תוספות קישוטיות) של אבן ראשה הנועלת קמרון צולב היא פירמידה קטומה הפוכה, שאליה מתחברות שתי קשתות. במבנים רבים ובסגנונות אדריכליים שונים, נוהגים להבליט את אבן הראשה או לקשטה.
בתרבות

בעידן המודרני נהוג להשתמש במושג 'אבן הראשה' לתיאור מוסד או ספר הנמצאים בשורה הראשונה. כך למשל כותב הרב זוין על ספרו של הרב אריה לייב הלר, קצות החושן ”הוא משמש בפום רבנן ותלמידיהון לאבן הראשה.”
ראו גם

קשת (מבנה)
אבן פינה
הערות שוליים

↑  ספר זכריה, פרק ד', פסוק ז'.
| --- | --- |
בקרת זהויות :  NLI: 987007543579205171  GND: 4208519-6  LCCN: sh85072133
X Ambassadors

| --- | --- |

 מקום הקמה:  אית'קה 
 תקופת הפעילות:  מ-2009 
 סוגה:  רוק אלטרנטיבי 
 חברת תקליטים:  אינטרסקופ רקורדס 
 www.xambassadors.com
 פרופיל ב-IMDb
 חברים
 סם האריס קייסי האריס אדם לוין ראס פלין (סיבובי הופעות בלבד)
 חברים לשעבר
 נואה פלדוש
 
X Ambassadors (מסוגנן גם כ-XA) היא להקת פופ רוק אמריקאית, המורכבת מהסולן הראשי סם האריס, הקלידן קייסי האריס והמתופף אדם לוין.
קריירה

ב-2009, הלהקה הוציאה את המיני-אלבום הראשון שלה, Ambassadors.
ב-7 במאי 2013, הלהקה הוציאה את המיני-אלבום השני שלה, Love Songs Drug Songs. המיני-אלבום הגיע בשיאו למקום ה-11 במצעד ה-Heatseekers. ב-18 בדצמבר 2013, הלהקה הוציאה בשיתוף פעולה עם ג'יימי נ. קומאנס (אנ') את הסינגל "Jungle". הסינגל הגיע בשיאו למקום העשירי במצעד שירי הרוק & האלטרנטיביים ולמקום ה-87 בבילבורד הוט 100. כמו כן, זכה באישור הקלטה מסוג פלטינה מ-RIAA.
ב-27 בינואר 2014, הלהקה הוציאה את המיני-אלבום השלישי שלה, The Reason. המיני-אלבום הגיע בשיאו למקום השביעי במצעד ה-Heatseekers ולמקום ה-62 באירלנד.
ב-3 במרץ 2015, הלהקה הוציאה את הסינגל "Renegades". הסינגל הגיע בשיאו למקום ה-17 בבילבורד הוט 100 ולמקום ה-38 במצעד הסינגלים הבריטי. כמו כן, זכה באישור הקלטה מסוג פלטינה מרובעת מ-RIAA, באישור הקלטה מסוג פלטינה משובעת מ-Music Canada ובאירו הקלטה מסוג פלטינה מ-BPI. ב-30 ביוני 2015, הלהקה הוציאה את אלבום האולפן הראשון שלה, VHS. האלבום הגיע בשיאו למקום השביעי בבילבורד 200, ולמקום השני במצעד האלבומים הקנדי. כמו כן, זכה באישור הקלטה מסוג פלטינה ובאישור הקלטה מסוג פלטינה כפולה מ-RIAA ו-Music Canada, בהתאמה.
ב-25 בספטמבר 2015, הלהקה התארחה בסינגל "Cannonball" של סקיילר גריי. הסינגל הגיע בשיאו למקום השישי במצעד השירים הדיגיטליים האלטרנטיביים ולמקום ה-27 במצעד שירי הפופ הדיגיטליים. ב-13 באוקטובר 2015, הלהקה הוציאה את הסינגל "Unsteady". הסינגל הגיע בשיאו למקום ה-20 בבילבורד הוט 100. כמו כן, הסינגל זכה באישור הקלטה מסוג פלטינה מחומשת מ-Music Canada ו-RIAA.
ב-24 ביוני 2016, הלהקה התארחה בסינגל "Sucker for Pain" של ליל ויין, ויז קאליפה, Imagine Dragons, לוג'יק וטיי דולה סיין. הסינגל הגיע בשיאו למקום ה-15 בבילבורד הוט 100 וזכה בתוארי הפלטינה והפלטינה המשולשת מ-BPI ו-RIAA, בהתאמה.
ב-21 ביולי 2017, הלהקה הוציאה את הסינגל "Ahead of Myself". הסינגל הגיע בשיאו למקום השמיני במצעד האיירפליי האלטרנטיבי למבוגרים (אנ'), למקום ה-12 במצעד האיירפליי האלטרנטיבי (אנ') ולמקום ה-13 במצעד 40 השירים למבוגרים. ב-5 בדצמבר 2017, הלהקה הוציאה בשיתוף פעולה עם משין גאן קלי וביבי רקסה את הסינגל "Home". הסינגל הגיע בשיאו למקום ה-90 בבילבורד הוט 100. וזכה בתואר הפלטינה מ-RIAA.
ב-25 בינואר 2019, הלהקה הוציאה את הסינגל "Boom". הסינגל הגיע בשיאו למקום ה-24 במצעד שירי הרוק & האלטרנטיביים. ב-14 ביוני 2019, הלהקה הוציאה את אלבום האולפן השני שלה, Orion. האלבום הגיע בשיאו למקום ה-125 בבילבורד 200. ב-16 באוגוסט 2019, הלהקה הוציאה, בשיתוף פעולה עם אילניום את השיר "In Your Arms". השיר הגיע בשיאו למקום ה-30 בניו זילנד ולמקום ה-15 במצעד שירי הדאנס/אלקטרוני.
ב-6 במרץ 2020, הלהקה הוציאה את המיני-אלבום הרביעי שלה, Belong. ב-24 בספטמבר 2021, הלהקה הוציאה את אלבום האולפן השלישי שלה, The Beautiful Liar. ב-25 באוקטובר 2021, הלהקה התארחה בסינגל "Undeniable" של קייגו. הסינגל הגיע בשיאו למקום השמיני במצעד שירי הדאנס/אלקטרוני וב-VG-lista.
בשנת 2023, סולן הלהקה, האריס, שיחק בסרט הדרמה הביוגרפי "Spinning Gold", שם גילם את המוזיקאי פול סטנלי.
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2015 | פרסי בחירת הנוער | פרסי בחירת הנוער לשיר רוק | "Renegades" | מועמדות |  |
| 2016 | פרסי הוליווד למוזיקה במדיה | השיר הטוב ביותר - סרט מדע בדיוני / פנטזיה | "Sucker for Pain" | מועמדות |  |
| 2016 | פרסי המוזיקה של iHeartRadio | אמן הרוק האלטרנטיבי של השנה | עצמם | מועמדות |  |
| 2016 | פרסי המוזיקה של iHeartRadio | שיר הרוק האלטרנטיבי של השנה | "Renegades" | מועמדות |  |
| 2016 | פרסי המוזיקה של בילבורד | אמן רוק מוביל | עצמם | מועמדות |  |
| 2016 | פרסי המוזיקה של בילבורד | שיר רוק מוביל | "Renegades" | מועמדות |  |
| 2016 | פרסי המוזיקה האמריקאית | אמן אהוב - רוק אלטרנטיבי | עצמם | מועמדות |  |
| 2017 | פרסי המוזיקה של בילבורד | אמן רוק מוביל | עצמם | מועמדות |  |
| 2017 | פרסי המוזיקה של בילבורד | שיר רוק מוביל | "Sucker for Pain" | מועמדות |  |
| 2017 | פרסי המוזיקה של בילבורד | שיר רוק מוביל | "Unsteady" | מועמדות |  |
| 2017 | פרסי בחירת הנוער | פרסי בחירת הנוער לאמן רוק | עצמם | מועמדות |  |
הערות שוליים

↑  Variety Staff (17 באוגוסט 2015). "Teen Choice Awards 2015 Winners: Full List". Variety. ארכיון מ-2015-08-22. נבדק ב-21 בנובמבר 2016. {{cite web}}:  (עזרה)
↑  Glasgow, Scott. "2016 Hollywood Music in Media Awards Nominations Announced | Film Music Reporter". filmmusicreporter.com. ארכיון מ-2016-11-25. נבדק ב-21 בנובמבר 2016. {{cite web}}:  (עזרה)
↑  "iHeartRadio Music Awards 2016: See the Full Winners List". Billboard. ארכיון מ-2016-04-04. נבדק ב-21 בנובמבר 2016. {{cite journal}}:  (עזרה)
↑  "Billboard Music Awards 2016: Complete Winners List". Billboard. ארכיון מ-2016-06-23. נבדק ב-21 בנובמבר 2016. {{cite journal}}:  (עזרה)
↑  "AMAs 2016: See the Full List of Winners". Billboard. ארכיון מ-2016-11-21. נבדק ב-21 בנובמבר 2016. {{cite journal}}:  (עזרה)
↑  "Drake, The Chainsmokers Lead Nominees for the 2017 Billboard Music Awards". Billboard. ארכיון מ-2017-04-11. נבדק ב-11 באפריל 2017. {{cite journal}}:  (עזרה)
↑  Ceron, Ella (20 ביוני 2017). "The Pretty Little Liars Were ALL Nominated for the Same EXACT Award". Teen Vogue. ארכיון מ-2017-06-20. נבדק ב-21 ביוני 2017. {{cite web}}:  (עזרה)
| --- | --- |
בקרת זהויות :  ISNI: 0000 0004 7092 2449  LCCN: n2014015962  MusicBrainz: 298f4089-1948-44b5-b5e8-d5381f42362f  NKC: ko2017967598  VIAF: 307431217   WorldCat (עם VIAF): 307431217
אדם יואנמואו

| אדם יואנמואו |
| --- | --- |
יציקת גבס של שינים חותכות של אדם יואנמואו יציקת גבס של שינים חותכות של אדם יואנמואו, המוזיאון הלאומי בשנגחאי
תקופה
1.7 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
סוג:: אדם
מין:: הומו ארקטוס
שם מדעי
 Homo erectus yuanmouensis

יציקת גבס של כלי האבן של אדם יואנמואו, המוזיאון הלאומי שנגחאי
מוזיאון אדם יואנמואו
אדם יְוֵּאנְמוֹאוּ (שם מדעי: Homo erectus yuanmouensis, בכתב סיני: 元謀人, בפין-יין: Yuánmóu Rén) הוא תת-מין מוצע מהמין הנכחד הומו ארקטוס בסוג אדם, ששרידיו, שתי שינים חותכות עליונות (ימנית ושמאלית) של גבר בוגר, התגלו בסמוך לכפר שָׁאנְגְנָאבָּאנְג שבנפת יואנמואו במחוז יונאן בדרום-מערב הרפובליקה העממית של סין. מאוחר יותר, נחפרו מהאתר כלי אבן, פיסות מעצמות בעלי חיים המראים סימני עיבוד אנושי ואפר מדורות. מאובני האדם מוצגים במוזיאון הלאומי של סין בבייג'ינג. קיימת מחלוקת במחקר על תיארוכן המדיוק ושיוכן התרבותי.
גילוי

השרידים של אדם יואנמואו התגלו ב-1 במאי 1965 על ידי הגאולוג פָאנְג צְ'ייֵן (钱方), שעבד במכון לחקר מכניקה גאולוגית. בהתבסס על תיארוך פלאומגנטי של הסלע בו הם נמצאו, ההערכה הייתה בתחילה כי המאובנים היו בערך בני 1.7 מיליון שנים, ובכך ייצגו את המאובנים הקדומים ביותר של אדם שנמצאו בסין ובמזרח אסיה. פעם חשבו כי "אדם וושאן" (巫山人) עתיק ממנו, אבל מחקרים גילו כי אדם וושאן הוא בפועל מין קוף קדמון השייך למשפחת הפונגינאים (ממנה נותר כיום רק הסוג אורנגאוטן).
סמוך לאתר הוקם מוזיאון המוקדש לאדם יואנמואו וכולל כ-1,000 פריטים מרחבי יונאן המוקדשים לפרהיסטוריה של המחוז.
המחלוקת על התיארוך

קיימות מחלוקות ודעות סותרות לגבי תיארוך אדם יואנמואו. מאמר סקירה מ-1983 של ג'ופרי פופ (Geoffrey Pope), חוקר מאוניברסיטת קליפורניה בברקלי  הטיל בעקיפין ספק לגבי התיארוך, וטען כי הראיות אינן תומכות בהופעתם של הומינידים באסיה לפני למעלה ממיליון שנה. (מאז פרסום המאמר ב-1983 התגלו ממצאים המוכיחים כי פופ כנראה טעה).
קבוצת חוקרים מסין פרסמה ב-1978 טענה שפרט מספר 4 בחלק העליון התצורה שבו נמצאו השיניים הוא מהפליסטוקן התיכון, כלומר כ-790,000 עד 130,000 שנים לפני זמננו. ליו ואחרים (1983) משערים שגילו של אדם יואנמואו הוא פליסטוקן תיכון, אינו עתיק יותר מ-0.73 מיליון שנים, וקרוב לוודאי שהוא בן גילו של אדם פקין מאתר ג'ואוקואודיין. שנתיים אחר-כך פרסמו צ'יין ואחרים שמחקרים נוספים של גילו של אדם יואנמואו מחזקים את ההשערה כי הוא בן 1.7 מיליון שנים (פליסטוקן תחתון), ועם זאת עדיין יש מחלוקת לגבי סביבת ההשקעה, פלאוקלימטולוגיה, התקרחנות והיבטים נוספים.
מחקר של ליו ודינג מ-1984 ציין כי הסדר של הפאונה באתר היה הפוך, כאשר יותר בעלי החיים נכחדים מצויים בשכבות העליונות ביותר מאשר עמוק יותר, ובהתבסס על עדות זו הם מציעים לתארך את אדם יואנמואו לפליסטוקן תיכון, לפני 0.5 עד 0.6 מיליון שנים.
לטענת צ'יין ואחרים (1991) תיארוך פלאומגנטי מהשכבה בה נתגלו השיניים הם בממוצע בני 1.7 מיליון שנים.
מסאיוקי היודו ואחרים פרסמו ב-2002 מאמר בכתב העת Journal of Human Evolution מחקר שטען כי גיל השכבה שבה נמצא אדם יואנמואו הוא 0.7 מיליון שנים. במחקר מ-2008 שהתפרסם באותו כתב עת טוענים ג'ו ואחרים כי דווקא התיארוך 1.7 מיליון הוא התיארוך הנכון.
אף שמקובל להניח כי אדם יואנמואו הוא בן 1.7 מיליון שנים, הוויכוח לא הוכרע בשל המגבלות של עבודות איסוף וחפירות מאובנים באותה תקופה, המיקום המדויק ומצב הקבורה של שתי השיניים לא היו ברורים במיוחד, וגם השיוך התרבותי של כלי האבן הקשורים אינו ברור.
הערות שוליים

↑  Li, Pu; Chien, Fang; Ma, Hsing-Hua; Pu, Ching-Yu; Hsing, Li-Sheng; Chu, Shih-Chiang (1977). "Preliminary study on the age of Yuanmou man by palaeomagnetic technique". Scientia Sinica. 20 (5): 645–64. PMID 339347.
↑  Preliminary study on the fossil age of Yuanmou people by paleomagnetic method
↑  Ciochon RL. (2009). The mystery ape of Pleistocene Asia. Nature. 459: 910-911. doi:10.1038/459910a.
↑  Pope, Geoffrey G. "Evidence on the age of the Asian Hominidae." Proceedings of the National Academy of Sciences 80.16 (1983): 4988-4992.
↑  Paleomagnetic dates of hominid remains from Yuanmou, China, and other Asian sites
↑  Early evidence of the genus Homo in East Asia
↑  Discussion on the age of the Yuanmou people and related age issues
אומאיוס

| --- | --- |

אומאיוס ואודיסאוס מביטים בטלמאכוס הנכנס לבקתה, איור של בונאונטורה ג'נלי (Bonaventura Genelli)
 מקום מגורים:  איתקה
 אב:  קטסיוס 
 
אומאיוס (יוונית עתיקה: Εύμαιος, "מחפש היטב") הוא דמות במיתולוגיה היוונית,  רועה החזירים של אודיסאוס ומשרתו הנאמן. אומאיוס גודל כנער יחד עם אודיסאוס ואחותו, אף על פי שהיה בן למשפחת משרתים.
במיתולוגיה > ילדותו

כשהיה ילד צעיר מלח פיניקי פיתה את האחות שלו, שפחה, שהסכימה להביא אותו בין אוצרות אחרים בתמורה לעזרתו בבריחה. האחות נהרגה על ידי ארטמיס במסע בים, אך המלחים המשיכו לאיתקה שם אביו של אודיסאוס, לארטס, קנה אותו כעבד. לאחר מכן הוא חונך עם אודיסאוס ואחותו קטימנה והתייחסו אליו על ידי אנטיקליאה, אמם, כמעט כשווה לקטימנה.
במיתולוגיה > באודיסיאה

לפי המסופר באודיסיאה, עם הגיעו לאיתקה, שינתה האלה אתנה את צורתו של אודיסאוס והפכה אותו לקבצן זקן, לבוש בבלויי סחבות. בתחפושתו זו הגיע אודיסאוס לבקתתו של אומאיוס, שלא זיהה אותו, אך אירח אותו כיד המלך ודאג לכל מחסורו. נאמר שלאומאיוס היה ארבעה כלבים, 'פראים כמו חיות בר', שמגנים על החזירים שלו. אודיסאוס ניחם את אומאיוס ובישר לו שאדונו עתיד לחזור. בתגובה אמר לו אומאיוס שהוא מטפל בו מרחמים ומיראת האלים, ואין הוא מצפה מאודיסאוס שישמיע לו דברים שינעמו לאוזניו בתמורה.
אומאיוס סיפר לו על המחזרים השוהים בביתו, המצערים את פנלופה אשתו והמאיימים להרוג את בנו טלמאכוס. לאחר מכן הגיע טלמאכוס לבקתת הרועה, ואודיסאוס התוודה לפניו כי הוא אביו. מאוחר יותר סייע בידם אומאיוס לחסל את מחזרי פנלופה.
עקב הכנסת האורחים שלו ונאמנותו, נקרא אומאיוס במיתולוגיה "רועה החזירים האציל". התנהגותו בולטת במיוחד על רקע התנהגותו הבוגדנית של מלנתיוס, רועה הצאן בבית אודיסאוס, שמשתף פעולה עם המחזרים ומגניב להם נשק מנשקיית הבית, אשר לועג לאודיסאוס הלבוש כקבצן זקן.
הערות שוליים

↑  Graves, Robert (2017). The Greek Myths - The Complete and Definitive Edition. Penguin Books Limited. p. 94. ISBN 9780241983386.
| --- | --- |
בקרת זהויות :  BnF: cb15082829x (data)  SUDOC: 23833256X  VIAF: 422157342860810100008   WorldCat (עם VIAF): 422157342860810100008
אומייה טוקאן

| --- | --- |
אין תמונה חופשית
 לידה:  1946 (בן 78 בערך) עמאן, ירדן 
 מדינה:  ירדן 
 השכלה:  אוניברסיטת אוקספורד  בית הספר למנהל עסקים של אוניברסיטת קולומביה  האוניברסיטה האמריקנית בביירות 
 
 
אומייה סלאח טוקאן (בערבית: امية طوقان; נולד ב-1946) הוא פוליטיקאי וכלכלן ירדני. בשנים 2001–2010 שימש כנגיד הבנק המרכזי של ירדן ובעבר כיהן כשר האוצר הירדני בממשלתו של עבדאללה אנסור.
ביוגרפיה

אומייה טוקאן נולד בשנת 1946 בעמאן בירת ירדן. הוא למד מנהל עסקים לתואר ראשון ושני באוניברסיטה האמריקנית בביירות ולאחר מכן סיים מסלול לימודים בהתפתחות כלכלית באוניברסיטת אוקספורד. בשנים 1973–1978 שימש טוקאן כנציג ירדן בוועדת הכלכלה והפיננסים באו"ם. בשנת 1987 סיים לימודי דוקטורט בבית הספר למנהל עסקים באוניברסיטת קולומביה. בשנים 1989–1991 שימש טוקאן ככלכלן באבו דאבי בקרן המטבע הערבית, חלק מהזרוע הכלכלית של הליגה הערבית. בהמשך שימש כנשיא חברת ניירות הערך הפרטית Amman Stock Exchange וכראש הבורסה הירדנית.
בשנים 1996–2000 שימש טוקאן כשגריר ירדן באיחוד האירופי, ובמקביל כשגריר ארצו בהולנד, בלגיה ולוקסמבורג. ב-1 בינואר 2001 התמנה טוקאן לנגיד הבנק המרכזי של ירדן לכהונה של חמש שנים. ב-2006 התמנה לכהונה נוספת. כנגיד התמודד טוקאן עם המשבר הכלכלי העולמי בשנת 2008. בשנת 2009 שיבח אותו המגזין The Banker בתור הנגיד המרכזי לאזור המזרח התיכון באותה שנה. טוקאן סיים את כהונתו השנייה כנגיד בשנת 2010. עם תום כהונתו השנייה כנגיד התמנה למנהל לא-ביצועי בבנק הערבי וכחבר בבית הנבחרים של ירדן.
בסוף שנת 2011 התמנה טוקאן לשר האוצר בממשלתו של עון שווכת אל-ח'סאונה, בתפקיד שימש עד למאי 2012. טוקאן התמנה בשנית לתפקיד שר האוצר בממשלתו השנייה של עבדאללה אנסור שהחלה את תפקידה ב-30 במרץ 2013.
אומייה טוקאן נשוי ללינה איזידנה מופתי.
הערות שוליים

↑  http://jordantimes.com/uploads/downloads/78d41b82cbf995ce7f17255af6e15d4873b29ab3.pdf
↑  http://www7.gsb.columbia.edu/alumni/news/umayya-toukan-phd-87-global-economic-leader
↑  אנגלית: Arab Monetary Fund, ערבית: صندوق النقد العربي
↑  http://www.cbj.gov.jo/pages.php?menu_id=182&local_type=0&local_id=0&local_details=0&local_details1=0&localsite_branchname=CBJ
↑  http://www.mof.gov.jo/ar-jo/عنالوزارة/الوزير.aspx
Still Have Me

"Still Have Me" (בעברית: "עדיין יש לי אותי") הוא שיר של הזמר/ת האמריקאי/ת דמי לובאטו. השיר נכתב על ידי לובאטו ביחד עם המפיקים שלו, קלואי אנג'לידס ושון מאייר. השיר יצא לאור כסינגל על ידי חברת התקליטים איילנד רקורדס, ב-30 בספטמבר 2020. המילים שלו עוסקות באהבה עצמית, עמידה בקשיים וריפוי.
רקע וכתיבה

ביולי 2019, אחת מכותבי השיר, קלואי אנג'לידס, פרסמה קטע קצר ממנו באינסטגרם. פרטים נוספים נחשפו כאשר מעריץ שפרסם מחדש את הקטע בטוויטר קיבל "הודעת הסרה" בגין הפרת זכויות יוצרים שהוגשה על ידי ה-IFPI. ב-24 בספטמבר 2020, דווח כי לובאטו נפרד/ה ממקס אהריך.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.
הוצאה

ב-29 בספטמבר, פורסמה הגרסה הסופית של "Still Have Me" בציוץ שפורסם בטוויטר, בו נכתב: "מוזיקה תמיד שם בשבילי... שיר בבוקר". הציוץ פורסם בסמוך לפרסומים נוספים ברשתות החברתיות השונות. ב-30 בספטמבר הופץ השיר באינסטגרם ובטוויטר כסרטון המכיל את כל "Still Have Me".
עם זאת, השיר לא היה זמין להשמעה בשירותי הורדה דיגיטלית והזרמת מוזיקה, כמו אפל מיוזיק וספוטיפיי. בהמשך, כן עלה לשירותים הללו.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 16 |  |
|  ניו זילנד | המצעד הניו זילנדי הרשמי | 30 |  |
|  סקוטלנד | מצעד הסינגלים הסקוטי | 66 |  |
|  קנדה | קנדה הוט 100 | – |  |
|  קנדה | מצעד השירים הדיגיטליים | 43 |  |